Številka: 1100-10/2021/1

Datum: 14.4.2021

Na podlagi 68. člena Zakona o javnih uslužbencih (Uradni list RS, št. [63/07](http://www.uradni-list.si/1/objava.jsp?sop=2007-01-3411) – uradno prečiščeno besedilo, [65/08](http://www.uradni-list.si/1/objava.jsp?sop=2008-01-2817), [69/08](http://www.uradni-list.si/1/objava.jsp?sop=2008-01-3014) – ZTFI-A, [69/08](http://www.uradni-list.si/1/objava.jsp?sop=2008-01-3015) – ZZavar-E, [40/12](http://www.uradni-list.si/1/objava.jsp?sop=2012-01-1700) – ZUJF, [158/20](http://www.uradni-list.si/1/objava.jsp?sop=2020-01-2765) – ZIntPK-C in [203/20](http://www.uradni-list.si/1/objava.jsp?sop=2020-01-3772) – ZIUPOPDVE) in 25. člena Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 – ZPosS, 81/19 in 203/20 – ZIUPOPDVE) **Urad Vlade Republike Slovenije za oskrbo in integracijo migrantov** objavlja prosto strokovno-tehnično delovno mesto za **določen čas do 30. 11. 2021** s polnim delovnim časom in poskusnim delom treh mesecev:

**SREDNJA MEDICINSKA SESTRA V AMBULANTI** (m/ž) (šifra DM 68) v Sektorju za sprejem in oskrbo – **V OKVIRU PROJEKTA »ZDRAVSTVENI PREGLEDI IN MATERIALNA OSKRBA PROSILCEV ZA AZIL**«, ki ga delno sofinancira Sklad za azil, migracije in vključevanje (AMIF).

Kandidati, ki se bodo prijavili na prosto delovno mesto, morajo izpolnjevati naslednje pogoje, in sicer morajo imeti:

* srednje tehniško in drugo strokovno izobraževanje/srednja strokovna izobrazba – Zdravstvena nega in babištvo,
* opravljen strokovni izpit,
* 6 mesecev delovnih izkušenj,
* vozniški izpit B kategorije.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe. Delovne izkušnje se dokazujejo z verodostojnimi listinami, iz katerih sta razvidna čas opravljanje dela in stopnja izobrazbe.

Poleg posebnih pogojev morajo kandidati izpolnjevati tudi splošne pogoje, ki jih urejajo predpisi s področja delovnega prava.

Naloge delovnega mesta srednja medicinska sestra v ambulanti:

* sodelovanje pri sprejemanju bolnika, pripravljanje in urejanje bolnikove dokumentacije, usmerjanje bolnikov na nadaljnje preglede in preiskave,
* priprava bolnikov za zdravniške preglede in druge diagnostične terapevtske posege ter sodelovanje pri njihovi izvedbi,
* opravljanje diagnostičnih in terapevtskih posegov po navodilih,
* evidentiranje in vrednotenje opravljenih storitev,
* organiziranje prevoza bolnikov,
* priprava ambulante, materiala, delovnih pripomočkov in instrumentov za diagnostične in terapevtske posege,
* dezinfekcija, čiščenje instrumentov in pripomočkov, priprava materiala za sterilizacijo,
* zdravstveno-vzgojno delo z bolniki, svojci v okviru delokroga,
* praktično usposabljanje novo sprejetih sodelavcev v okviru delokroga,
* dodatna znanja iz reanimacije in iz ožje specialnosti.

Posebnosti delovnega mesta: neenakomerni delovni čas (razpored).

**Prijava na prosto delovno mesto mora vsebovati:**

1. izjavo kandidata o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe ter leto in ustanova, na kateri je bila izobrazba pridobljena,
2. izjavo o opravljenem strokovnem izpitu,
3. opis delovnih izkušenj, iz katerega je razvidno izpolnjevanje pogoja glede zahtevanih delovnih izkušenj (opis naj vsebuje navedbo delodajalca, ali gre za redno zaposlitev ali drugo vrsto delovnega razmerja (pogodbeno delo, študentsko delo …), skupen čas trajanja dela, opis dela in navedbo stopnje izobrazbe, zahtevane za delovno mesto),
4. izjavo kandidata, da razpolaga z veljavnim vozniškim dovoljenjem B kategorije,
5. izjavo kandidata, da za namen te javne objave dovoljuje Uradu Vlade Republike Slovenije za oskrbo in integracijo migrantov pridobitev podatkov iz uradne evidence.

Zaželeno je, da je prijava poslana na priloženem obrazcu, vlogi pa je potrebno priložiti izjavo o izpolnjevanju pogojev.

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja, sposobnosti in veščine, ki jih je pridobil.

Strokovna usposobljenost kandidatov se bo presojala na podlagi navedb v prijavi, priloženih pisnih izjav in razgovora ter s pisnim oziroma praktičnim preverjanjem kandidatovega znanja, v kolikor bo to potrebno.

Z izbranim kandidatom bo sklenjena pogodba o zaposlitvi za določen do 30. 11. 2021 s polnim delovnim časom in trimesečnim poskusnim delom. Izbrani kandidat bo delo opravljal v prostorih Urada Vlade Republike Slovenije za oskrbo in integracijo migrantov, Cesta v Gorice 15, Ljubljana, oziroma v njegovih drugih uradnih prostorih na naslovih Kotnikova ulica 8, Ljubljana, in Blekova vas 60, Logatec.

Kandidat vloži prijavo v pisni obliki, ki jo pošlje v zaprti ovojnici z **označbo**: »**za javno objavo – srednja medicinska sestra v ambulanti (šifra DM 68)**« na naslov: Urad Vlade Republike Slovenije za oskrbo in integracijo migrantov, Cesta v Gorice 15, 1000 Ljubljana, in sicer **v 8 dneh** po objavi na spletnem portalu državne uprave GOV.SI (https:/www.gov.si/zbirke/delovna-mesta/) ter na Zavodu Republike Slovenije za zaposlovanje. Če je prijava poslana po pošti, se šteje, da je pravočasna, če je oddana na pošto priporočeno, in sicer najkasneje zadnji dan roka za prijavo. Za pisno obliko prijave se šteje tudi elektronska oblika, poslana na **elektronski naslov:** gp.[uoim@gov.si](mailto:uoim@gov.si), pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni.

V zvezi z dodatnimi informacijami o delovnem področju se lahko obrnete na mag. Katarino Štrukelj, tel. 01 200 8401, v zvezi z informacijami o izvedbi postopka pa na Urško Dižovnik,   
tel. 01 200 8424.

V besedilu javne objave uporabljeni izrazi, zapisani v moški slovnični obliki, so uporabljeni kot nevtralni za moške in ženske.

**Projekt »Zdravstveni pregledi in materialna oskrba prosilcev« delno sofinancira Evropska unija, Sklad za azil, migracije in vključevanje.**

Mag. Katarina Štrukelj

direktorica